Case ID: 1134682
Sentence 0: İşin halları: Birinci instansiya məhkəməsinin hökmünə əsasən Məhkum xx xxxxxxxx 2018-ci il tarixdə saat 23:00 radələrində «Yol hərəkəti haqqında» Azərbaycan Respublikası Qanununun 37-ci maddəsinin 1-cı hissəsinin 1-ci bəndinin tələblərini pozub nəqliyyat vasitələrini idarə etmək hüququ, yəni sürücülük vəsiqəsi olmadan idarə etdiyi texniki cəhətdən saz olan "Azevrolizinq MMC"-yə məxsus “Daewoo Gentra” markalı Az ** AM *** dövlət qeydiyyat nişanlı avtomobillə Bakı şəhəri, Xəzər rayonu, Buzovna qəsəbəsində Buzovna-Maştağa yolunun ünvan 2 ünvanda yerləşən "Badambura" restoranının qarşısından keçən hissəsində Maştağa kəndi istiqamətində «Yol hərəkəti haqqında» Azərbaycan Respublikası Qanununun 50-ci maddəsinin 2-ci hissəsinin 1-ci bəndinin tələblərini pozub yaşayış məntəqəsində maksimum icazə verilən 60 km/saatdan yüksək 80-90 km/saat sürətlə hərəkətdə olarkən "Yol hərəkəti haqqında" Azərbaycan Respublikası Qanununun 36-cı maddəsinin 1-ci hissəsinin 3-cü bəndinin tələblərini pozaraq öz hərəkəti üçün təhlükə yarandığını gördükdə diqqətini daim dəyişən yol şəraitindən və avtomobilin idarə olunmasından ayırmamalı, avtomobili yol şəraitinə uyğun olan hərəkətin təhlükəsizliyini təmin edə biləcəyi sürətlə idarə etməli, əks istiqamətli hərəkət zolaqlarını ayıran 1.3 üfüqi nişanlanma xətti üzərində dayanmış piyadadan hərəkətin təhlükəsizliyini təmin edən lazımi yan ara məsafəsi saxlayaraq onun yanından keçib getməli olduğu və bununla da hadisənin qarşısını almağa texniki imkanı olduğu halda, bu qaydalara əməl etməyərək, hərəkətini davam etdirib həmin istiqamətdə yolu soldan sağa keçmək istəyən piyada X4 ehtiyyatsızlıqdan avtomobilin sol yan güzgüsü ilə vurmuş və «Yol hərəkəti haqqında» Azərbaycan Respublikası Qanununun 37-ci maddəsinin 4-ci hissəsinin tələblərini pozaraq yol nəqliyyat hadisəsi yerindən qaçmış, nəticədə Xin sol üst göz qapağın, sağ və sol bazunun qançırları əmələ gəlməsi ilə nəticələnən sağlamlığa zərər vurmayan xəsarətlər, ənsə nahiyəsinin hematoması, sol qaşın əzilmiş yaraları ilə nəticələnən sağlamlığa yüngül dərəcəli zərərvurmaya aid bədən xəsarətləri, ağ ciyərlərin kontuziyası, sağ tərəfli hemopnevmotoraksla müşayiət olunan sağ İİ, İİİ, İV, V, Vİ, Vİİ, Vİİİ qabırğaların orta körpücük xətt üzrə qapalı, yerdəyişməsiz sınıqları, sol tərəfli pnevmotoraks, qanitirmə ilə nəticələnmiş nazik və "S"vari bağırsaq müsariqələrinin cırılması, başın yumşaq toxumalarının iç səthinə, beyin toxumasına və beynin yumşaq qişasına qansızmalar, baş beynin əzilməsi ilə nəticələnən həyat üçün təhlükəli olan sağlamlığa ağır zərər vurmaya aid bədən xəsarətləri, piyada avtomobillə vurulduqdan sonra sola doğru yerə yıxıldığından həmin vaxt “Daewoo Gentra” markalı Az ** AM *** dövlət qeydiyyat nişanlı avtomobilin arxasınca eyni istiqamətdə 50-60 km/saat sürətlə hərəkətdə olan sürücü X5 «Yol hərəkəti haqqında» Azərbaycan Respublikası Qanununun 69-cu maddəsinin 7-ci hissəsinin 1-ci bəndinin tələblərini pozub 1.1-1.3 xəttini kəsib keçməməli və bununla da hadisənin qarşısını almağa texniki imkanı olduğu halda, bu qaydalara əməl etməyərək hərəkətini davam etdirib etibarnamə əsasında idarə etdiyi “VAZ-2115” minik markalı ** NB *** dövlət qeydiyyat nişanlı avtomobillə qoşa xəttin üzərində Xin ayaqlarının üzərindən keçərək Xə sağ budun aşağı üçdə birinin arxa səthindən sağ baldırın yuxarı üçdə birinin arxa səthinin, sağ ayağın iç topuğunun qançırları əmələ gəlməsi ilə nəticələnən sağlamlığa zərər vurmayan xəsarətlər və sağ diz nahiyəsinin arxa səthinin əzilmiş yaraları ilə nəticələnən sağlamlığa yüngül dərəcəli zərərvurmaya aid bədən xəsarətləri almasına, nəticədə sürücü Məhkum piyada X2 vurması nəticəsində soncunun almış olduğu baş beynin əzilməsi, baş-beyin toxumasına və beyinin yumşaq qişasına qansızmalarla əlaqədar xx xxxxxxxx 2018-ci il tarixdə saat 13:40 radələrində 3 saylı Şəhər Kliniki xəstəxanasında ölməsinə, "Azevrolizinq MMC"-ninəmlakı olan Daewoo Gentra markalı Az ** AM *** dövlət qeydiyyat nişanlı avtomobilə 1085 manat məbləğində maddi ziyan vurması ilə nəticələnən və ehtiyatsızlıqdan bir nəfər şəxsin ölümünə səbəb olan yol nəqliyyat hadisəsi törətmişdir.